
ZAPISNIK 
8. sjednice Vijeća Mjesnog odbora Odranski Obrež,
održane u četvrtak, 27. siječnja 2022. godine s početkom u 18,30 sati 
i u subotu, 29. siječnja 2022. godine s početkom u 19 sati.
 

Nazočni članovi Vijeća (29. siječnja 2022.): Luka Šokić, Stjepan Suć, Marijan Šimir, Krešimir Matak i Darko Janječić.
Ostali prisutni (27. siječnja 2022.): Marina Pucević, članica Vijeća Gradske četvrti Brezovica.
Nazočni službenik Gradskog ureda za mjesnu samoupravu, civilnu zaštitu i sigurnost (27. siječnja 2022.): Petar Vukelić, viši stručni suradnik.


Predsjedava Luka Šokić, predsjednik Vijeća.

Luka Šokić obavještava prisutne kako je dobio informaciju u zadnji tren prije početka sjednice da su  tri člana Vijeća Mjesnog odbora Odranski Obrež danas spriječeni pri dolasku na sjednicu. Zamolio je predstavnika stručne službe da sazove novu sjednicu u subotu, 29. siječnja 2022. godine u 19 sati.

[bookmark: _GoBack]Luka Šokić otvara sjednicu te konstatira da su nazočni svi članovi Vijeća, što znači da Vijeće može pravovovaljano odlučivati. Prije početka otvara raspravu te daje na glasovanje zapisnik s 7. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 7. sjednice.
Luka Šokić konstatira da su svi članovi primili prijedlog dnevnog reda. Pitao je, imaju li članovi Vijeća dodatnih prijedloga za dopunu dnevnog reda. Upoznaje članove Vijeća s prijedlogom Marine Pucević za dopunu dnevnog reda zaključkom kojim se predlaže izgradnja objekta Područne osnovne škole Brezovica u Odranskom Obrežu. Vijeće raspravlja o prijedlogu dopune dnevnog reda te ga odbija. Obzirom da nema dodatnih prijedloga, dnevni red daje na glasovanje. Vijeće jednoglasno (5 “za”) utvrđuje

DNEVNI RED:

[bookmark: _Hlk523472998]1. Prijedlog Izvješća o radu Vijeća Mjesnog odbora Odranski Obrež za 2021.
2. Prijedlog Programa rada Vijeća Mjesnog odbora Odranski Obrež za 2022.
3. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog Izvješća o radu Vijeća Mjesnog odbora Odranski Obrež za 2021.

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir, Krešimir Matak i Darko Janječić.
Vijeće glasa te jednoglasno donosi sljedeći:

Izvješće o radu Vijeća Mjesnog odbora Odranski Obrež
za  2021. godinu


1. UVODNE NAPOMENE

 Vijeće Mjesnog odbora Odranski Obrež je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika o radu Vijeća Mjesnog odbora Odranski Obrež i Pravila Mjesnog odbora Odranski Obrež.

Osnovne djelatnosti bile su usmjerene na razvitak komunalne infrastrukture, donošenjem akata Vijeća i sudjelovanje u donošenju odluka Vijeća Gradske četvrti Brezovica, te se vodilo računa o zadovoljavanju potreba građana obzirom na prioritete.

2. O RADU VIJEĆA

2021. godini Vijeće je radilo u dva mandatna razdoblja.
U svibnju 2021. godine, održani su izbori za Vijeće Mjesnog odbora Odranski Obrež.

Dana 24. lipnja 2021. godine, konstituiran je četvrti saziv Vijeća Mjesnog odbora Odranski Obrež.

Koristeći podatke iz zapisnika sa sjednica Vijeća Mjesnog odbora Odranski Obrež iskazujemo zbirne brojčane pokazatelje o osnovnim oblicima rada Vijeća Mjesnog odbora Odranski Obrež.

2. a. 	SJEDNICE VIJEĆA

2. a. a.	 Održano sjednica Vijeća

	U 2021. godini ukupno je održano 11 sjednica Vijeća Mjesnog odbora Odranski Obrež.
a) treći saziv Vijeća 4 sjednice
b) četvrti  saziv Vijeća 7 sjednica 

2. a. b. Točke dnevnog reda

	Ukupni broj točaka dnevnog reda na svim sjednicama Vijeća Mjesnog odbora Odranski Obrež u 2021. godini je 29, odnosno prosječno dvije točki dnevnog reda po sjednici Vijeća, od toga:                 
a) 10 točki dnevnog reda u trećem sazivu Vijeća, odnosno prosječno 2 točke dnevnog reda po sjednici
b) 25 točki dnevnog reda po sjednici u četvrtom sazivu Vijeća, odnosno prosječno 3 točke dnevnog reda po sjednici


2. a. 3. Trajanje sjednica Vijeća

	Ukupno vrijeme trajanja sjednica Vijeća Mjesnog odbora Odranski Obrež u 2021. godini je 11 sati, odnosno prosječno trajanje svake sjednice je 1 sat, od toga:

a) 4 sata u trećem sazivu Vijeća, odnosno prosječno trajanje svake sjednice je 1 sat
b) 7 sati u četvrtom sazivu Vijeća, odnosno prosječno trajanje svake sjednice je 1 sat
2. a. 4. Prisutnost članova Vijeća sjednicama

	Prisutnost članova Vijeća Mjesnog odbora Odranski Obrež sjednicama Vijeća u 2021. godini u prosjeku 5 članova vijeća je redovito prisustvovalo sjednicama Vijeća u  2021. godini.
a) 5 od 5 članova u trećem sazivu Vijeća
b) 5 od 5 članova u četvrtom sazivu Vijeća

2. a. 5. Hitni sazivi sjednica i dopunske točke Dnevnog reda

	Nije bilo sjednica sazvanih po hitnom postupku u 2021. godini.
	Dopunskih točaka dnevnog reda u 2021. godini bilo je dvije.

2. a. 6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donešen na sjednicama Vijeća Mjesnog odbora Odranski Obrež u 2021. godini je 17.
                     a)  3 akata donesenih u trećem sazivu Vijeća
                     b)  14 akata donesen u četvrtom sazivu Vijeća


2. a. 7. Kvaliteta odlučivanja na sjednici Vijeća

Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
		Prosječni broj članova Vijeća Mjesnog odbora Odranski Obrež koji su sudjelovali u raspravi po pojedinoj točci dnevnog reda u  2021. godini je 5 člana Vijeća.
                      a)  5 članova u trećem sazivu Vijeća
                      b)  5 člana u četvrtom sazivu Vijeća 

	Točke dnevnog reda koje su usvojene jednoglasno na sjednicama Vijeća Mjesnog odbora Odranski Obrež  u  2021. godini
- 17  točke usvojene su jednoglasno
a)  3 točaka u trećem sazivu Vijeća
b)  14 točaka u četvrtom sazivu Vijeća 

2. a. 8. Redovitost pozivanja na sjednice Vijeća

		Na sjednice Vijeća Mjesnog odbora Odranski Obrež pozivaju se predstavnici Vijeća Gradske četvrti Brezovica kada je njihovo prisustvovanje neophodno.

2. a. 9. Prisustvovanje građana ili grupe građana sjednicama Vijeća

	Na sjednicama Vijeća Mjesnog odbora Odranski Obrež u  2021. nisu sudjelovali građani.

2. b. Radna tijela Vijeća

		Vijeće Mjesnog odbora Odranski Obrež osnovalo je radno tijelo sukladno Poslovniku o radu Vijeća Mjesnog odbora Odranski Obrež.

Radno tijelo Vijeća Mjesnog odbora Odranski Obrež je:
1. Mandatno povjerenstvo 

2. c. Predsjednik Vijeća

		Dužnosti predsjednika Vijeća definirane su odredbama Poslovnika Vijeća Mjesnog odbora Odranski Obrež (članak 21) i te odredbe predstavljaju osnovu za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Odranski Obrež odnosno predsjednik Vijeća daje mišljenje Vijeću Gradske četvrti Brezovica u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira predsjednik Vijeća Gradske četvrti Brezovica.

2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika Vijeća Mjesnog odbora Odranski Obrež (članak 22.)

2. e. Članovi Vijeća

Prava i dužnosti članova Vijeća određena su odredbama članka 23. Poslovnika Vijeća Mjesnog odbora Odranski Obrež.


2. 2. SADRŽAJ RADA VIJEĆA

		Vijeće Mjesnog odbora donijelo je Financijski plan Mjesnog odbora Odranski Obrež za 2021.,  Plan malih komunalnih akcija Mjesnog odbora Odranski Obrež u 2021., Zaključak o crnjenju ulice iz Plana malih komunalnih akcija Mjesnog odbora Odranski Obrež za 2021. godinu i Zaključak o utvrđivanju prijedloga prioriteta za Plan komunalnih aktivnosti Gradske četvrti Brezovica u 2022. 
	Problematika na koju se akti sadržajno pretežno odnose su vezani uz funkcioniranje vijeća (6), financijski akti (3), gradnja i održavanje komunalne infrastrukture (vodovod, odvodnja, plin, javna rasvjeta i ceste) (6), korištenje prostora (1) i gospodarstvo (1).

3. ZAKLJUČNE OCJENE

	Vijeće Mjesnog odbora Odranski Obrež svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.

Ad 2) Prijedlog Programa rada Vijeća Mjesnog odbora Odranski Obrež za 2022.

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir, Krešimir Matak i Darko Janječić.
Vijeće glasa te jednoglasno donosi sljedeći:

P R O G R A M   R A D A
VIJEĆA MJESNOG ODBORA ODRANSKI OBREŽ
za 2022.  godinu

I. POLAZNE OSNOVE

                Djelovanje Vijeća Mjesnog odbora Odranski Obrež (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;
2. potrebom sanacije starih cesta;
3. uređenja postojećih parkova i zelenih površina;
4. izgradnjom prostora za društvene potrebe;
5. modernizacijom dječjih igrališta s novom opremom;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2021. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;


1. informiranje o planovima Vijeća Gradske četvrti Brezovica;
2. analiza stanja objekta mjesne samouprave na području Mjesnog odbora;
3. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);                                   
4. donošenje izvješća o radu za 2021. godinu;
5. donošenje Plana malih komunalnih akcija za 2022. godinu;
6. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 

Ad 3) Pitanja, prijedlozi i obavijesti

Luka Šokić informira članove Vijeća o provedbi postupka javne nabave za izgradnju objekta dječjeg vrtića u Odranskom Obrežu.
Također obavještava članove Vijeća kako je dobio zamolbu za pomoć od uprave NK Dinamo Odranski Obrež vezano uz obilježavanje 60. godina kluba i 3. godinu od smrti Stjepan Pršira Lucija. Članovi Vijeća raspravljaju o načinu pomoći klubu, nakon rasprave zaključili su kako treba zatražiti održavanje sastanak s predsjednikom Vijeća Gradske četvrti Brezovica i uputiti traženje kluba prema Zagrebačkom nogometnom savezu i Gradskom uredu za obrazovanje, sport i mlade.
Daljnje rasprave nije bilo, te je Vijeće završilo s radom u 20,00 sati.

Zapisnik sastavio: 							     
Luka Šokić

KLASA: 024-08/22-003/240
URBROJ: 251-13-11-8-22-2
Odranski Obrež, 29. siječnja 2022. 
                                     					          Predsjednik Vijeća
                                                                                                Mjesnog odbora Odranski Obrež
         
									   Luka Šokić
